Mõtlesin, et panen väikese hoiatuse siia üles - Viking Line XPRSga sõidavad vist päris paljud. Lugu siis see, et tulin paar päeva tagasi Hesast Tallinna poole. Kui sadamani oli jäänud vast minutit viisteist, helistasin tuttavale. Ja siis vaatasin, et telefon on mingis Seanet võrgus, ehkki oleks pidanud olema Elisas - me olime täielikult Tallinnas. Siis vaatasin  Soome telefoni - see on muidu DNAs, aga oli ka Seaneti ette visanud. Et süda aimas halba, lõin otsingusse Seaneti sisse ja selgus, et tegemist satelliitsideoperaatoriga. Ning 1 minutine kõne läks maksma ligi 40 krooni. Lõpeks muidugi vedas, sest tavaliselt helistan ma oluliselt pikemaid kõnesid, kui Eesti levisse jõuan.  Igatahes, pange XPRSil käsitsi operaator paika. Tallinkil, millega tavaliselt sõidan, seda kammi pole olnud.